dh-unibe/image-text_koenigsfelden-charters-post-1500 huggingface dataset:
sprùch
ärlischbachischen
meyerhots halben
ergangen ✳ ✳
anno ✳ 1518 ✳ ✳
K ✳
N ✳ 26 ✳
Staatsarchiv
AARGAU
Staatsarchiv
AARGAU
Uff fritag voˀ sannt Martis tag, anno dn̄i xv ͨ unnd achtzächenndn̄ ✳ jàr gezaltt ✳ sinnd zü Küngsfeldn̄n ✳ vor unnsern wirdigenn, gnàdig₎ fròwn̄n, äpptissinn ✳ unnd ràts fròwn̄n, erschinē
Niclaus Meyer, selign̄n, sun̄ von Ärlispach, ✳ mit namen̄
Uͦly unnd Hanns Meyeˀ, ✳ gebrüdrē, ✳ mit sampt bedn̄n, altt
unnd nùw vögttn̄n ✳ zü Göskenn, ✳ namlich Hanns Ruͦ¬
dolff Vogelsanng ✳ unnd Niclaus vō Wänngy, ✳ Hanns
Räber von Ärlispach, ✳ Durs Zälttner, der gemeldttn̄ Meyernn schwàger, ꝫcꝭ. unnd habnn̄ dà lauss̄nn anziechn̄
unnd fürwänndn̄ von wägenn irs väͤtterlichn̄ erbteils,
so sy unnd anndre ir geschwisterget vermeintt₎ zehabn̄n
an gemeldttē mineˀ g₎ fròwen meyerhoff ✳ unnd guͤttrē
zü Ärlispach, ✳ den sy, ✳ ir vatter ✳ unnd
vordrenn lanng zit besässenn ✳ unnd gevertigt haͤttn̄n
innamen eines gotzhuses Küngsfeldn̄n ꝫcꝭ, mit
begärenn inenn darumb̄ lütrung zegäbn̄n, ✳ wie sy
unnd die irenn numer dà ze belibn̄n, dann sy
von irem̄ vatter, selign̄n, ✳ wäder von mund ✳ nàch vō
schrifft ✳ dhein lüttrung nit hättenn enpfangn̄. ✳ unnd ob wär,
das inen der hoff ✳ unnd guͤtter ✳ als in erbs wis ✳ nitt
verlanngte, ✳ so wärenn sy des beschwärdt. doch
so begärttenn sy, min g₎ fròwenn nit gfàrlich ze ersüchn̄,
sunders sy by irenn alttenn gwonheittn̄, ✳ herlikeittenn,
zwinngs unnd banns, ✳ lechennschafftn̄n, ✳ nutzung und
aller ir besitzung₎ unnd gewerd laussenn ze belibn̄n. ✳ ob
aber zwüschenn irn̄n gnadn̄n ✳ unnd irm̄ vatter,
seligenn, ✳ sines ampts unnd diensts halb ✳ vormàls verkomnus ✳ oder einicheˀ vertrag ✳ uffgricht ✳ unnd in schrifft gesteltt wer wordn̄n, ✳ wär iro frùndtlich bitt unnd
bëgar, ✳ inenn das ze erscheinnen ✳ mit anndrenn vil
unnd laͤnngrēn worttn̄n, ✳ hie zü meldn̄n nit nòtt, ꝫcꝭ.
dawideˀ mine g₎ fròwn̄n durch Hannsn̄ Bürrer,
irn̄n hoffmeyster, antwurttn̄ liessennd:
der gemeldttenn Meyern̄n unnd ir biständrē anzug
unnd vordrenn hättennd sy vˀstanndn̄, unnd sunders das
sy vermeinnē wölttennd irs gotzhuses meyerhoff
unnd guͤtter zuͦ Ärlispach söltennd inenn ✳ unnd andrē
irnn geschwistergettnn̄, ✳ irs vatters, selign̄n, abganngs
halb inteyls ✳ unnd erbs wisz zü gevalln̄n sin, ✳ den doch
sy unnd ire voreltrenn äptissinn unnd convēte fròwn̄n
gar vill ob hundert jàrenn ✳ in gwaldt, ✳ gewerd unnd
rüwiger besitzun̄g har gebràcht ✳ unnd ouch den selbn̄n
irnn meyerhoff mit andrem dem irenn, so sy zü
Aͤrlispach umb̄ ein grosse sum̄ güts ✳ vom gotzhusz Einsidlenn erkoufft ✳ unnd den dàher genutzet, ✳ besetzt unnd
entsetzt hàttennd. ✳ waͤrenn òch sölichs hòffs halb bishar vō
niemans ersücht wordenn. ✳ inenn hätte ouch nie
keineˀ ir amptlüttn̄n ✳ oder schaffner ✳ zü Ärlispach gewäsenn einiche stür ✳ oder hanndtreichung daran getànn ꝫcꝭ.
das ouch mit
irem
vatter, selign̄n, einicher vertrag beschàchn̄n,
wäre inenn ganntz unwüssennd, dann das sy inn
also vast güts willenns ✳ als irn̄n trüwn̄n amptmā
unnd diener ✳ uff dem irenn laussenn sitzn̄n ✳ unnd
dhein teyll dem anndrenn keineˀ verkomnus halb uͦtzit gedaucht hätte. ✳ diewil nu dasselbs also ✳ so
wäre nòtt ✳ unnd billich, ✳ das sy dasz iro ✳ als
den gedauchtn̄n hoff ✳ mit alln̄n sinē hoffhörig₎
guͤttrenn ✳ unnd allm̄ anndrem anhanng unnd zuͦ gegehördt desselbn̄n ✳ als ir eygenthuͦm ✳ ze nutzn̄n, ✳ zeniesn̄,
zebesetzn̄n ✳ unnd zeentsetzn̄n hättenndt ✳ nàch irm nutz,
willn̄n ✳ unnd gevalln̄n, ✳ ungehindret mencklichs, jetz und
alwägenn. ✳ unnd befrombdtte sy sölich ir anklag unnd
vordrenn. ✳ doch so wärenn sy des güttn̄
unnd geneigttn̄n willenns ✳ gägenn gedauchtn̄ Meyern̄n,
so witt sy inenn trüwlich, ✳ wie ir vatter, selig, dientt₎,
soͤlttenn sy des für annder geniessenn ✳ unnd àn verdiendtte schuld ✳ von sölichˀ in pfläg unnd schaffnerig nit
lichtlich kommē. ✳ ob aber schuld an inē unnd
irn̄n nàchkommē erfundn̄n wurd, es wäre an jàr rächnungn̄n, ✳ ✳ innämē, ✳ uszgäbenn unnd anndrem, wie
er das dem gotzhusz zü verwaldttn̄ hätte, ✳ darin̄
wölttenn sy inenn lutter vorbehalttn̄n habn̄n ✳ das
zü bessernn ✳ unnd änndrenn, ✳ unnd einenn yedenn
von solichm̄ diennst unnd ampt zetünd habenn ✳ wie
sy dann das an anndrenn ✳ irnn dingk unnd meyerhöfenn ✳ ouch macht unnd gwaldt hättennd, mit
mer worttn̄n, àn nòtt hie zù meldn̄n ꝫcꝭ.
also nàch allm̄ fürwänndn̄n, ✳ vō bedn̄n teylnn beschächn̄,
so ist mit ir aller gunst, ✳ wüssenn̄ ✳ unnd güttm̄ willn̄
nàch der gemeldttn̄n Meyernn heimsatz ✳ unnd ùbergäbenn ✳ für sy ✳ unnd all die irenn ✳ inbisinn unnd als
darzü ervordrett₎ ✳ der ersammē, wysen̄n Cuͦnrat₎
Ragors, ✳ schul̄ts, ✳ unnd Niclausenn Schmids, buwmeistˀ zü Brug,
disz nachvolgennd abredung beredt ✳ unnd beschlossenn, ✳ dero
ouch von bedenn teiln̄n ✳ unnd alln̄n irnn nachkommē
also nàch gannḡn ✳ unnd gelept sol werdenn ✳ by irnn handtgäbnē glüpt ✳ unnd erenn. ✳ namlich am erst₎:
das mine gnädign̄n fròwn̄n ✳ die gedauchtn̄n Meyeˀ,
bed ✳ oder einen insunders, ✳ uff bemeldttm̄ irem
meyerhòff ✳ als ir diener unnd in irem namē
solln̄n laussn̄n sitzn̄n, ✳ den vertign̄ unnd versächen̄n
ouch in irem namen̄ ✳ mit gricht ✳ unnd rächt und
allem andrem, ✳ was darzü dienett ✳ unnd ye gwon̄
ist gewäsenn, ✳ des glichenn husz und
hoff ✳ unnd der zuͤgehoͤrige guͤter ✳ in buw ✳ und erē
halttenn. ✳ zum anndren: ire zinns un̄
zaͤchenndn̄ ✳ unnd ander züvallennd nutzun̄g fürderlich
unnd in gütteˀ werschafft ✳ järlich inbrinngn̄ ✳ unnd das
samēhafft veˀrächnen zü Küngsfeldn̄n ✳ unnd dàrin
niemans dheinn usstelly gestattn̄, ✳ dann es einem
yedenn amptman als für ingnomnnē sinhalb verrächnet wirdt. ✳ zum drittn̄: die libvaͤl,
so zü Aͤrlispach ye beschächennd, ✳ ist also zü merckennd: ✳ wer uff des gotzhuses schüppissenn,
so inn den hoff gehörennd, ✳ oder uff anndrenn
des gotzhuses güttrenn stirptt, ✳ die sibenn
schüch lanng ✳ unnd breit sinnd, ✳ des sol dem gotzhusz den val gäbenn inhalt minˀ fròwn̄ urber.
disz sol der meyeˀ anbrinngn̄ unnd beziechenn ꝫcꝭ.
zum vierdenn: das gütt, ✳ so ein meyer järlich inbringt
unnd harab schickt, ✳ es sye kornn, ✳ haber, ✳ win, ✳ hüneˀ,
schàff ✳ oder annders, ✳ das sol er alles ordennlich ufschribn̄n, ✳ im des ein schrifft behalttn̄n ✳ unnd har
gen Kungsfeldn̄n einer schribrinn ✳ die anndrenn
oder einem hoffmeister schickn̄n, ✳ dàmit es zuͣ
alln̄n teyln̄n beschribenn ✳ unnd gwisz veˀraͤchnet werd,
in den selbenn jàr ràchnunng₎ ✳ im ein geburlich
schweinung, ✳ wie dànn gwon ist, ✳ an früchtenn abgezogenn sol werdenn. ✳ zùm fünfften̄: sol
er zwinng ✳ unnd bànn, ✳ einūg, ✳ ursätz, ✳ vaͤll, ✳ geläsz ✳ unnd was dem gotzhusz Küngsfeldn̄n ✳ an dem
ennd zü gehörig ist, ✳ inhaltt irs ✳ urbers, ✳ wie dan̄ das
ye die notturfft ✳ unnd gwonheit ervordret, ✳ als ir
meyer ✳ unnd amptmā vertigenn ✳ unnd des nützit lausn̄
verschinnen. ✳ zùm sächstenn: so sollenn der
unnd welicher ye meyer ist ✳ miner gnädign̄n fròwn̄n
wagenn rossenn ✳ unnd anndrenn irnn rossn̄n, ✳ höw
unnd stròw ✳ dà obnenn vergäbenns gäbenn. ✳ unnd
wer dàhinn vom gotzhusz ir diennstenn kumpt im
herpst ✳ unnd susz, ✳ denenn sol man essenn unnd trinckenn gäbenn ✳ unnd für das màl rächnen zwenn
schilling ungevarlich. ✳zùm sibendn̄: was
ein meyer an pfarrn̄n, ✳ äbrenn ✳ unnd andrem
inhalt des urbers ✳ einer gmeind zü Ärlispach von
unnser wägn̄n schuldig ist ze habn̄n, ✳ dem sol er
nàch kommen àn alle klag. ✳ zum achtend₎:
so sol inenn der hoff zächenndn̄ jaͤrlich um̄b drü
stuck, zweyg an korn̄n, das dritt an haber, glàssenn werdenn. ✳ darum̄b söllend sy denn pfärttenn hoͤw ✳ unnd stròw gäbenn ✳ als obstàt.
zum nündenn: ✳ so ein hoffmeistˀ jaͤrlich zwingk
unnd bann besetzt ✳ unnd zaͤchenndn̄ verlicht, so
sol im ✳ unnd sinen gestenn, ✳ die er by im hàtt, vō
meyer zum imbis ✳ unnd abennd uͦrttn̄n vier
līb haller für zerūng gerächnet werdenn ✳ ꝫcꝭ.
zum zaͤchenndn̄: ✳ so sol ein meyer dem jaͤrzit ampt
sine zinns järlichn̄n ouch inbrinngn̄ ✳ und samlē
unnd einer jarzit meystrinn rächnūg gäbn̄n, davō
sol im ouch die castenn schweinūg abgezogenn
werdenn ꝫcꝭ. unnd als ein meyer jerlich dritzächn̄n
schäff inzuͦchenn hàtt, ✳ sol er zwoͤlffy dem gotzhusz ùberantwurttenn ✳ unnd das xiij für sin arbeit habenn.
um̄b unnd fuͤr soͤlich alles, ✳ wie vorstatt, ✳ damit
ein jeder meyer beladenn sol ✳ unnd müsz sin, hàt
er dàfür zenutzen ✳ unnd zeniessenn, ✳ zebesitzn̄n ✳ unnd
zebruchn̄n ✳ des gotzhuses Küngsfeldenn meyerhòff zuͦ Aͤrlispach ✳ mit husz, ✳ hòff, ✳ hoffstettn̄n, ✳ ackern̄,
mattenn, ✳ holtz, ✳ veld, ✳ wun̄, ✳ weid ✳ aller rechtsami und
zü gehörd, ✳ wie das von alttem harkommē ✳ unnd gebrucht ist, ✳ mit beladnus des järigenn zinnses:
namlich an kernnē zaͤchenn mütt ✳ unnd an habern̄
fünff maltter, ✳ gehörtt dem gotzhusz Küngsfelden jarlich.
doch so ist harinn dem gemeldttn̄ Uͦlinn ✳ unnd Hansn̄n
Meyernn, wylenn Niclausn̄n Meyers, selig₎, sünēn, un̄
alln̄n anndren sinen erbenn ✳ unnd auch irm erbenn
gondt unnd zuͤ gelaussn̄n, ✳ was sy soͤlichs hoffs und
güttrenn ✳ ùber alle vorbemäldtte beladnus ✳ erbesserdtt
mogn̄n werdenn, ✳ doch allzit unvertribennlich unnd
unveˀänndret ✳ des hòffs ✳ unnd aller siner guͤttrenn, das
sol inenn von minen g₎ fròwn̄n gewilgett ✳ unnd erlòpt
sin.
unnd wenn sy also ir gerächtigkeyt unnd besserung des
hòffs jemmeˀ verkòffenn woͤlttennd, ✳ das sol aber niemer beschächn̄n, ✳ dann mit gunst unnd willenn eineˀ
aͤptissinn ✳ unnd convēts zü Küngsfeldn̄n, ✳ die sollend
inenn des verwilgenn, ✳ so wir inenn ein anndrer
amptmā, ✳ der zü sölichm̄ diennst unnd ampt ✳ tògenlich gnügsam̄ ✳ unnd wolhablichen̄ sye, gäbenn werde,
dämit sy an dem ennd wolversächenn siennd, ✳ dann
dem gotzhusz vil unnd grosses daran gelägenn. ✳ ist ✳ dan̄,
das sy nit versächn̄n sinnd, ✳ sol man sy nit witter zenöttenn habenn ✳ dheins wegs, ✳ wäder mit, ✳ nàch anͧ
rächt. ✳ unnd welicheˀ ye amptman wirdt, ✳ der sol
von minen g₎n fròwn̄n enpfachn̄n, ✳ schwerrn̄n unnd
sin verschribung gäbenn, ✳ wie dann die im zü gevordrett ✳ unnd mine g₎ f₎n gütt bedunckt zesinnd ꝫcꝭ.
des gemeldttn̄n Niclausenn Meyers, seligenn, erbenn,
namlich die eltistenn sün ✳ oder ire schwàgrenn, ✳ mogennd ouch anndre ir geschwistergett ✳ von sölicher
besserung unnd gerächtikeit kouffenn, ✳ unnd die mitt
der anndrenn willn̄n ✳ an sich alleinn loͤsenn. ✳ des
glichenn mag mit irnn erbenn ✳ nàchmàls ouch alwäg₎
beschaͤchenn, ✳ damit der meyerhoff in irnn handn̄
unnd stammē ✳ wol belibn̄n mag ✳ in gestaltt, wie vor
unnd nàch stàtt. ✳ dann min gnädigenn fròwen̄n
sollenn desz irenn ✳ billich allzit wol versorgt werdenn.
wo aber unnder den gägewirtign̄n unnd kùnftign̄n
amptlüttenn ✳ oder meyern̄n, ✳ sy wärenn vom geschlächt oder nit, ✳ erfunden wurdenn, ✳ die zü sölichem ampt
unnd diennst nit gnuͤgsam̄ nàch dem gotzhusz Küngsfeldenn fuͦglich möchtenn sin, ✳ es wäre mit irenn
jàr rächnūg₎ ✳ oder anndrem mangel, ✳ wie der wäre,
dàmit mine fròwn̄n nit versorgt ✳ unnd versaͤchenn
waͤrennd, ✳ so habenn sy die selbn̄n amptlütt
allwägenn ✳ ze änndrenn ✳ unnd dà dannē ze tünd
von sölicher pfleg ✳ unnd diennst ✳ àn alle verhindeˀnis. ✳ doch sol ein yedenn, ✳ der also mit ursach
unnd veˀdiendttˀ schuld
hievon stànn muͤste, ✳ ein halb jàr darvor veˀkündt
werdn̄n, ✳ damit er sich mit verkouffenn ✳ und
susz darnàch wüste zehalttebb ꝫcꝭ. unnd dan̄
fürhin sol sölichˀ amptmā ✳ dannā kommē ✳ unnd
min g₎n fròwenn ganntz unersücht habenn ꝫcꝭ.
unnd dàby sol ouch die selb verkouffte besserung
des houffs ✳ dem gotzhusz verpfänndt unnd
hafft sin ✳ umb̄ sin schuld, ✳ sovil dann dero
zü gälttenn wäre.
unnd also söllenn sy zü bedenn teyln̄n hiemitt gäg₎
ein anndrenn ✳ geeinndt ✳ unnd betrag₎ heissenn
unnd sin ✳ für sy ✳ unnd ir erbenn ✳ unnd nàchkommē ✳ unnd von inen allenn ✳ disem
spruch unnd vertrag ✳ nàchgannḡn ✳ und gelöpt
werdenn ✳ alles erberlich ✳ unnd in uffrächt₎
guͦttenn trüwn̄n.
wir, Niclaus von Wänngy, nüw, ✳ unnd Hanns
Rüdolff Vogelsanng, altt, bed obervoͤgt zü Goͤsk₎,
innamē unnser herrn̄n von Soloturnn, Cünratt
Ragor, schult̄s, ✳ unnd Niclaus, Schmid buwmeisteˀ zü
Brugg, ✳ bekennend sölichs alles, wie vorstàtt,
vor ✳ unnd durch unns beredt ✳ unnd verhandlet
sin. ✳ unnd uff ✳ erfordrenn unnd begärenn beder partigenn ✳ so habenn wir jedem
teyll ✳ unnser lüttrung ✳ unnd spruchs ✳ brieff
unnd sigell zenämmē erkenndt. ✳ unnd die
also zenämmē ✳ unnder der frommē, wysenn
Niclausenn von Waͤnngis, obervogts zü Göskenn,
unnd Cünratt₎ Ragorns, schulthessens zü Brugg, ✳
eygnenn uffgerucktn̄n siglenn ✳ ze rächtem
urkündt ✳ unnd wàrem glòbenn ,✳ doch inenn
unnd irnn erbn̄n ✳ inalwaͤg ganntz unschädlich ꝫcꝭ,
gäbenn unnd beschächn̄n fritag nächst vor sannt
Martis tag, ✳ der jàrenn des herrn̄n
gezaltt ✳ fünfftzächenhundert ✳ unnd achtzächenn
jàr, wie anfanngs stàtt.
56 dorf
Konigsf. 910
Staatsarchiv
AARGAU